

Sadržaj

[I. UVOD 2](#_Toc120605927)

[II. OPĆI DIO 3](#_Toc120605928)

[I.1. Sažetak Računa prihoda i rashoda te Računa financiranja 3](#_Toc120605929)

[I.2. Račun prihoda i rashoda 4](#_Toc120605930)

[I.3. Rashodi prema izvorima financiranja 10](#_Toc120605931)

[I.4. Rashodi prema funkcijskoj klasifikaciji 11](#_Toc120605932)

[I.5. Račun financiranja 12](#_Toc120605933)

[I.6. Rekapitulacija 13](#_Toc120605934)

[III. POSEBNI DIO 14](#_Toc120605935)

[III.1. Plan rashoda i izdataka Javne vatrogasne postrojbe grada Šibenika 14](#_Toc120605936)

[IV. OBRAZLOŽENJE 18](#_Toc120605937)

[IV.1. Opći dio 18](#_Toc120605938)

[IV.2. Posebni dio 20](#_Toc120605939)

[IV.2.1. Protupožarna zaštita ljudi i imovine 20](#_Toc120605940)

[IV.2.4. Obrazloženje 22](#_Toc120605941)

[Rashodi za zaposlene 22](#_Toc120605942)

[Materijalni rashodi 24](#_Toc120605943)

[Financijski rashodi 27](#_Toc120605944)

[Naknade građanima 28](#_Toc120605945)

[Rashodi za nabavu nefinancijske imovine 29](#_Toc120605946)

[V. ZAKLJUČAK 30](#_Toc120605947)

# UVOD

Javna vatrogasna postrojba grada Šibenika je javna ustanova osnovana temeljem članka 1. Zakona o vatrogastvu (“Narodne novine” br. 125./19. i 114./22.). Osnivač Javne vatrogasne postrojbe grada Šibenika je Grad Šibenik te se njena veličina temelji na Planu zaštite od požara i eksplozija grada Šibenika (KLASA: 214-01/21-01/03, URBROJ: 2182/01-10/1-21-8 od 14. prosinca 2021. godine).

Djelatnost Javne vatrogasne postrojbe obuhvaća sudjelovanje u provedbi preventivnih mjera zaštite od požara i tehnoloških eksplozija, gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodnim i opasanim situacijama te obavljanje drugih poslova u nesrećama, ekološkim i inim nesrećama, a provodi se na kopnu, moru, jezerima i rijekama. Uz navedeno, Javna vatrogasna postrojba grada Šibenika, obavlja ili može obavljati sljedeće djelatnosti koje se ne smatraju vatrogasnom djelatnošću - pružanje usluga vatrogasnih (protupožarnih) osiguranja i tehničke zaštite, pregled, servisiranje i ispitivanje vatrogasne i druge opreme iz djelatnosti (servis vatrogasnih aparata, servis dišnih aparata), pružanje usluge najma prostora, pružanje usluge prijevoza vode, pružanje usluge nadzora nad vatrodojavnim sustavom, iznajmljivanje vatrogasne opreme, osposobljavanje i usavršavanje vatrogasnih kadrova, pripremanje i organizacija seminara iz djelatnosti, izdavanje knjiga, skripti i ostalih stručnih publikacija iz djelatnosti.

Javnom vatrogasnom postrojbom grada Šibenika upravlja Vatrogasno vijeće koje broji pet članova.

# OPĆI DIO

### II.1. Sažetak Računa prihoda i rashoda te Računa financiranja



### II.2. Račun prihoda i rashoda













### II.3. Rashodi prema izvorima financiranja



### II.4. Rashodi prema funkcijskoj klasifikaciji



### II.5. Račun financiranja



### II.6. Rekapitulacija



# POSEBNI DIO

### III.1. Plan rashoda i izdataka Javne vatrogasne postrojbe grada Šibenika









# IV. OBRAZLOŽENJE

### IV.1. Opći dio

Financiranje redovne djelatnosti Javne vatrogasne postrojbe grada Šibenika osigurava se temeljem čl. 110., 111. i 123. Zakona o vatrogastvu (“Narodne novine” br.125./19. i 114./22.).

U skladu s vlastitim potrebama, Javna vatrogasna postrojba predložila je financijski plan rashoda u iznosu od 13.551.000,00 kn za 2022. godinu, koji nije prihvaćen od strane Grada Šibenika te je u konačnici usvojen plan u ukupnom iznosu od 12.716.000,00 kn.

Temeljem zaprimljene elektronske pošte od strane Upravnog odjela za financije Grada Šibenika, od dana 12. studenog 2022. godine, kojom se poziva proračunske korisnike proračuna JLS na dostavu prvog prijedloga izmjena i dopuna financijskog plana, Javna vatrogasna postrojba grada Šibenika predlaže plan rashoda u iznosu od 13.036.000,00 za 2022. godinu.

U odnosu na plan 2022. godine povećani su ukupni rashodi za 320.000,00 kn. Procjenjuje se da će zbog povećanog broja priključenja korisnika na vatrodojavni centar porasti i iznos vlastitih prihoda te iako je prijedlogom Financijskog plana za 2023. godinu navedeno da se u tu godinu prenosi 70.000,00 kn vlastitih prihoda, zbog poteza Grada Šibenika koji nije odobrio 60.000,00 kn iz izvora financiranja Opći prihodi i primici, koji je nedostajuć i neophodan za nabavku dva nova vatrogasna vozila, odlučeno je da će se obustaviti nabave u 2022. godini te da će se dodatnih 60.000,00 kn prebaciti u sljedeću godinu, što zajedno iznosi 130.000,00 kn koji će ostati rezervirani za nabavu novih vozila, dodatno planiranih iz šest drugih izvora financiranja u 2023. godini. Istovremeno, očekujemo ostvariti prihod iz izvora financiranja Pomoći iz državnog proračuna, a od strane Hrvatske vatrogasne zajednice u iznosu od 50.000,00 kn, koji će biti usmjeren na obvezni servis vozila i opreme dobivenog na korištenje od strane RH, MUP. Ukoliko se navedeni servis ne izvrši, JVP grada Šibenika morati će vratiti dobiveno vozilo, stoga navedena sredstva, uz dodatna sredstva iz ostalih izvora financiranja, usmjeravamo za servis u iznosu od cca 70.000,00 kn te za redovne servise tri dodatna vozila koji su na rasporedu u prosincu.

Osim navedenih specifičnosti, a obzirom da smo zbog opisane situacije odustali od glavnine nabava, sredstva koja planiramo primarno smo usmjerili na osnovno funkcioniranje zgrade i vozila, odnosno na energiju (porast cijena energenata – električna energija, pogonsko gorivo, LU EL), usluge tekućeg i investicijskog održavanja (navedeni obavezni servisi vozila) te na kupnju nove peći za centralno grijanje obzirom da je postojeća starija od 20 godina te se njenim korištenjem povećava potrošnja loživog ulja. Navedena nabava ocjenjena je kao neophodna. Za sve spomenute stavke, dodatna sredstva se pretežito osiguravaju iz vlastitih prihoda, dijelom iz namjenskih, dok su sredstva Grada Šibenika i decentralizirana sredstva zadržana na razinama ostvarenog plana.

Ovakvo limitiranje sredstava na skupini 32 omogućilo je smanjenje sredstava iz izvora financiranja Opći prihodi i primici za iznos od 39.000,00 kn, dok je na skupini 31, iz istog izvora financiranja, potrebno povećanje sredstava od 313.000,00 kn. Za Grad Šibenik, odnosno izvor financiranja Opći prihodi i primici, to znači da Javna vatrogasna postrojba grada Šibenika potražuje 299.000,00 kn više nego je to planirano izvornim planom za 2022. godinu.

### IV.2. Posebni dio

### IV.2.1. Protupožarna zaštita ljudi i imovine

|  |  |
| --- | --- |
| **Glava: 00202-33706 JAVNA VATROGASNA POSTROJBA I DVD** | |
| **NAZIV PROGRAMA** | **1005 PROTUPOŽARNA ZAŠTITA LJUDI I IMOVINE** |
| **Funkcijska oznaka** | **0320 Usluge protupožarne zaštite** |
| **Regulatorni okvir** | Zakon o vatrogastvu (Narodne novine br. 125./19., 114./22.),  Zakon o ustanovama (Narodne novine br. 76./93., 29./97., 47./99., 35./08., 127./19.)  Zakon o radu (Narodne novine br. 93./14., 127./17., 98./19.)  Zakon o zaštiti od požara (Narodne novine br. 92./10., 114./22.)  Zakon o proračunu (Narodne novine br. 144./21.)  Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2022. godinu (“Narodne novine“ br. 147./21.)  Statut Javne vatrogasne postrojbe grada Šibenika,  Pravilnik o unutarnjoj organizaciji i sistematizaciji radnih mjesta u Javnoj vatrogasnoj postrojbi grada Šibenika  Pravilnik o radu Javne vatrogasne postrojbe grada Šibenika  Plan zaštite od požara Grada Šibenika |
| **Opis programa** | **A100501 Provedba mjera zaštite od požara i eksplozija** |
| **Ciljevi programa** | Protupožarna zaštita ljudi i imovine kroz zaštitu opće sigurnosti ljudi i imovine te preventivno djelovanje na području zaštite od požara |
| **Planirana sredstva za provedbu**  **(izvorni plan 2022.)** | **12.716.000,00 kn** |
| **Planirana sredstva za provedbu**  **(izmjene i dopune 2022.)** | **13.036.000,00 kn** |
| **Izvršena sredstva za provedbu**  **(na 22.11.2022.)** | **11.684.823,16 kn** |
| **Pokazatelj rezultata** | Smanjenje opožarenih površina, smanjenje broja intervencija, povećanje broja izdanih odobrenja za loženje vatre na otvorenom, povećanje broja vatrodojavnih priključaka, povećanje broja posjeta dječjim vrtićima i školama |
| **Obrazloženje** | Javna vatrogasna postrojba grada Šibenika rasporedom i brojem vatrogasaca po smjenama, opremom i tehnikom treba jamčiti veliku učinkovitost kod požara otvorenih prostora, požara prometnih sredstava, prometnih nezgoda, spašavanja ljudi i gašenja na visokim objektima, intervencijama spašavanja na vodi, spašavanja iz ruševina te rješavanja brojnih opasnih situacija, posebice na području grada Šibenika. Svojim djelovanjem sudjelujemo u neposrednoj zaštiti 43% stanovnika Šibensko-kninske županije i njihove imovine.  Zbog niske razine sredstava planirane na skupini 31 od strane Grada Šibenika za 2022. godinu, ali i zbog porasta osnovica plaće u ovoj godini, Postrojbi je bilo onemogućeno zaposliti nedostajuće radnike (zbog odlaska u mirovinu određenog broja radnika), međutim planirani iznos i dalje nije dostatan za pokriće skupine 31 na razini godine, posebice ako se uzme u obzir utrošeni iznos za plaće za prekovremeni rad, što je direktan trošak proizašao iz zahtjevne protupožarne sezone i smanjenog broja radnika.  Udio rashoda za zaposlene u ukupnom financijskom planu Javne vatrogasne postrojbe grada Šibenika iznosi 88% ukupnih sredstava, gdje dodatni problem predstavlja mogućnost financiranja navedenih rashoda (isključivo opći prihodi i primici te decentralizirana sredstva).  Obzirom da je postrojba u 2020. godini uložila u nova sredstva za rad, u ovoj godini predviđa se ostvarenje višeg iznosa sredstava od obavljanja gospodarske djelatnosti, upravo zbog mogućnosti korištenja nove i poboljšane opreme. Sve zajedno pomoglo je da financijski plan raste, a da se istovremeno smanji izdatak Osnivača na skupini 32 te isplanira mogućnost postepene obnove voznog parka s početkom u 2023. godini.  U nastavku dokumenta daje se detaljno obrazloženje po odjeljcima. |

### IV.2.2. Obrazloženje

### *Rashodi za zaposlene*

Planom zaštite od požara i eksplozija grada Šibenika (KLASA: 214-01/21-01/03, URBROJ: 2182/01-10/1-21-8 od 14. prosinca 2021. godine) i Pravilnikom o unutarnjoj organizaciji i sistematizaciji radnih mjesta u Javnoj vatrogasnoj postrojbi grada Šibenika, utvrđeno je da Javna vatrogasna postrojba grada Šibenika treba zapošljavati 62 operativna radnika (vatrogasca), a trenutno je na operativnim poslovima zaposleno 55 radnika. Na ostalim radnim mjestima zaposlen je jedan suradnik za proračun, knjigovodstvo i kadrovska pitanja, jedan suradnik za knjigovodstvo i proračun te jedna spremačica.

Temeljem čl. 90. Zakona o radu (“Narodne novine” br. 93/14., 127./17. i 98./19.), Pravilnika o radu Javne vatrogasne postrojbe grada Šibenika, Pravilnika o unutarnjoj organizaciji i sistematizaciji radnih mjesta u Javnoj vatrogasnoj postrojbi grada Šibenika te Pravilnika o plaćama i drugim primanjima zaposlenika Javne vatrogasne postrojbe grada Šibenika, utvrđuje se sljedeća visina rashoda i plan financiranja:

|  |  |
| --- | --- |
| ***Izvori financiranja za 2022. godinu*** | |
| *Opći prihodi i primici* | 4.390.000,00 |
| *Decentralizirana sredstva* | 7.083.000,00 |
| *Vlastiti prihodi* | 0,00 |
| *Pomoći* | 0,00 |
| *Ostali prihodi za posebne namjene* | 0,00 |
| *Pomoći iz državnog proračuna* | 0,00 |
| *Donacije* | 0,00 |
| *Prihodi od prodaje ili zamjene nefinancijske imovine* | 0,00 |
| *Naknade s naslova osiguranja* | 0,00 |
| *UKUPNO:* | 11.473.000,00 |

*Obrazloženje:*

Rashod za administrativno i tehničko osoblje iskazan je na razini skupine 31 – Rashodi za zaposlene, a izvor financiranja određen je temeljem Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2022. godinu (“Narodne novine“ br. 147./21.) te čl. 89., 110., 111. i 123. Zakona o vatrogastvu (“Narodne novine” br. 125./19. i 114./22.).

Potrebna sredstava na skupini 31 iznose 11.473.000,00 kn, što uključuje povećanje na razini skupine od 336.000,00 kn:

* 311 – plaće (bruto) – povećanje od 502.000,00 kn

Podskupina uključuje plaće za redovan rad, plaće za prekovremeni rad te plaće za posebne uvjete rada. Raspoloživi iznos nije dostatan zbog načina planiranja za 2022. godinu.

* 312 – ostali rashodi za zaposlene – smanjenje od 185.000,00 kn

Smanjenje nastalo zbog prolongiranja odlaska u mirovinu jednog radnika za 2023. godinu, a preostali iznos koristiti će se za isplatu jubilarnih nagrada, božićnice (1.750,00 kn/radnik) te dara djeci povodom blagdana sv. Nikole (750,00 kn/dijete).

* 313 – doprinosi na plaće – povećanje od 3.000,00 kn

Doprinosi su raspoređeni na različite izvore financiranja, kako bi se preostali iznos po isteku godine usmjerio na izvor financiranja Opći prihodi i primici, obzirom da plaće u JVP grada Šibenika nisu fiksna stavka te samim tim nije niti moguća preciznija procjena, posebice kad se radi o skupini 31.

### *MATERIJALNI* *RASHODI*

Javna vatrogasna postrojba grada Šibenika za obavljanje svoje djelatnosti koristi 18 vatrogasnih vozila raznih tipova i namjena te jedno plovilo. Dva vatrogasna vozila – teško šumsko i dugo navalno vozilo, u 2021. godini dodijeljena su Javnoj vatrogasnoj postrojbi grada Šibenika na korištenje, od strane RH, MUP-a i Hrvatske vatrogasne zajednice, što iziskuje dodatne troškove za Javnu vatrogasnu postrojbu grada Šibenika u pogledu dodatnih premija osiguranja, izdataka za popravke i održavanja, auto gume te materijal za tekuće i investicijsko održavanje, što se odrazilo na povećanja i na drugim odjeljcima. Specifičnost poslova koji se obavljaju vatrogasnim vozilima u teškim uvjetima, naročito uzrokovanim specifičnom konfiguracijom terena rezultiraju čestim kvarovima, što svake godine iziskuje dodatne troškove popravka, ali i obnove auto-guma. Redovno servisiranje i atestiranje voznog parka zahtjeva odgovarajuća financijska sredstva. Vozni park godišnje donosi i troškove premija osiguranja, tehničkog pregleda te ovisno o broju intervencija i velike troškove energije.

Za dva nova vozila, ranije spomenuta, postoji i obveza određenog servisa koja na godišnjoj razini iznosi cca 130.000,00 kn, ne uključujući ostala vozila i opremu. U slučaju ne odrađivanja servisa, Javna vatrogasna postrojba grada Šibenika morala bi izvršiti povrat vozila MUP-u. Zbog navedenog, planiraju se dodatna povećanja i traže dodatni izvori financiranja kako bi se rasteretio Osnivač, a postrojba održala razinu sigurnosti koju pruža kroz svoje usluge, koristeći vozila i opremu kojima raspolaže.

Pored vatrogasnih vozila, Javna vatrogasna postrojba grada Šibenika koristi i ostalu vatrogasnu opremu, koja uz redovna održavanja i servisiranja podliježe i dodatnom ispitivanju i atestiranju u ovlaštenim servisima.

Vatrogasci, prilikom izvođenja vatrogasnih intervencija i na vatrogasnim vježbama, moraju biti opremljeni propisanom osobnom zaštitnom opremom kako bi se zaštitili od štetnih utjecaja i opasnosti. Takva zaštitna oprema mora zadovoljavati propisane standarde, a nakon propisanog roka korištenja mora se izvršiti dodatno ispitivanje i atestiranje. U ovoj godini, zbog cijena energije, obveze servisa vozila te neskladno odobrenog Financijskog plana i porasta cijena, prvenstveno energenata, na tržištu, odustali smo od glavnine nabava, a kako bismo osigurali osnovne životne potrebe ove Postrojbe.

|  |  |
| --- | --- |
| ***Izvori financiranja za 2022. godinu*** | |
| *Opći prihodi i primici* | 161.000,00 |
| *Decentralizirana sredstva* | 788.000,00 |
| *Vlastiti prihodi* | 212.000,00 |
| *Pomoći* | 95.000,00 |
| *Ostali prihodi za posebne namjene* | 30.000,00 |
| *Pomoći iz državnog proračuna* | 50.000,00 |
| *Donacije* | 37.000,00 |
| *Prihodi od prodaje ili zamjene nefinancijske imovine* | 0,00 |
| *Naknade s naslova osiguranja* | 6.000,00 |
| *UKUPNO:* | 1.379.000,00 |

*Obrazloženje:*

Materijalni rashodi iskazani su na razini skupine 32 – Materijalni rashodi, a izvori financiranja određeni su temeljem Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2022. godinu (“Narodne novine br. 147./21.), čl. 89., 110., 111. i 123. Zakona o vatrogastvu (“Narodne novine” br. 125./19. i 114./22.), prihoda ostvarenih od strane donatora u obliku opreme za vrijeme protupožarne sezone, pretpostavljenih prihoda na temelju sporazuma o sufinanciranju, prihoda na temelju naknade s osnova osiguranja i projekcije pretpostavljenih prihoda na temelju usluga koje Javna vatrogasna postrojba grada Šibenika pruža građanima i pravnim osobama.

Na skupini 32 – materijalni rashodi, povećanje u ukupnom iznosu od 92.000,00 kn, smanjenje izvora financiranja Opći prihodi i primici u iznosu od 39.000,00 kn. Izmjene i dopune utvrđuju se na način da se izvor financiranja Opći prihodi i primici na većem dijelu konta limitira na iznosu ostvarenja u trenutku planiranja, a da se razlika potrebna za funkcioniranje osigura iz izvora financiranja vlastiti prihodi, odnosno manjim dijelom iz ostalih prihoda za posebne namjene:

* 3211 – službena putovanja – smanjenje od 15.000,00 kn

Za usavršavanje nastojali smo odabirati ona koja su omogućena preko web platforme te na taj način uštedjeti sredstva.

* 3212 – naknade za prijevoz – smanjenje od 23.000,00 kn

Javna vatrogasna postrojba operativnim radnicima za dolazak na posao i odlazak s posla isplaćuje 1,00 kn po prijeđenom km, dok neoperativni radnici imaju zagarantiranu mjesečnu cijenu karte gradskog prijevoza, a koja je smanjena u drugom dijelu godine.

* 3213 – stručno usavršavanje zaposlenika – smanjenje od 15.000,00 kn

Obrazloženje jednako obrazloženju za odjeljak 3211.

* 3221 – uredski materijal i ostali materijalni rashodi – povećanje od 1.000,00 kn

Povećanje nastalo zbog povećanja cijene sredstava za čišćenje te higijenu.

* 3222 – materijal i sirovine – smanjenje od 60.000,00 kn

Servis za održavanje vatrogasnih aparata Javne vatrogasne postrojbe grada Šibenika ne posluje u 2022. godini, obzirom na odlazak u mirovinu servisera i nemogućnost zapošljavanja novog kadra, stoga nije bila potrebna nabava materijala.

* 3223 – energija – povećanje od 74.000,00 kn

Značajno povećanje ove stavke prvenstveno je nastalo zbog povećanja cijene pogonskog goriva za vozila, loživog ulja za grijanje te električne energije.

* 3224 – materijal i dijelovi za tekuće i investicijsko održavanje – smanjenje od 6.000,00 kn.

Uslijed smanjenja nabava planira se kupnja baterija za prijenosne radijske stanice te pokrivanje troškova već preuzetih nabava, a koje još nisu fakturirane.

* 3225 – sitni inventar i auto gume – smanjenje od 22.000,00 kn

Uslijed smanjenja nabava pokrit će se troškovi već preuzetih nabava, a koje još nisu fakturirane.

* 3227 – službena radna i zaštitna odjeća i obuća – povećanje od 10.000,00 kn

Uslijed smanjenja nabava pokrit će se troškovi već preuzetih nabava, a koje još nisu fakturirane. Nabave izvršene kombinacijom sredstava na trećoj razini računskog plana, posebice 3224, 3225, 3227.

* 3232 – usluge tekućeg i investicijskog održavanja – povećanje od 142.000,00 kn

Povećanje nastalo uslijed obveze redovnog servisiranja dva vozila u vlasništvu RH, MUP, dobivena na korištenje 2021. godine. Sredstva tražena prijedlogom financijskog plana za 2022. godinu, ne usvojena od strane Grada Šibenika. U slučaju ne servisiranja vozila, ista se moraju vratiti vlasniku. Servis za jedno vozilo je izvršen, a servis za drugo vozilo izvršiti će se u slučaju primitka sredstava u iznosu od 50.000,00 kn od strane Hrvatske vatrogasne zajednice (izvor financiranja 21 – Pomoći iz državnog proračuna).

* 3233 – usluge promidžbe i informiranja – povećanje od 4.000,00 kn

Nakon što dvije godine nije održan božićni domjenak za umirovljenike Javne vatrogasne postrojbe grada Šibenika, a zbog mjera postavljenih uslijed pandemije koronovarisa, u 2022. godini planiramo vratiti tradicionalno ponovno sastajanje te vraćamo planirana sredstva kao u prijašnjim razdobljima, a za tiskanje kalendara, odnosno promotivnih kalendara za poklon.

* 3234 – komunalne usluge – smanjenje od 1.000,00 kn

Procjenom troškova do kraja godine za komunalnu naknadu i potrošnju vode, smanjuje se navedena stavka.

* 3236 – zdravstvene i veterinarske usluge – povećanje od 5.000,00 kn

Zbog novih obaveza temeljenih na Odluci CZ RH, a u pogledu testiranja određenih skupina radnika, potrebno je osigurati dodatnih 5.000,00 kn kako bi se ispoštovala primjena propisa.

* 3237 – intelektualne i osobne usluge – smanjenje od 2.000,00 kn

Uz dosadašnje ostvarenje plana potrebno je osigurati sredstva za ispitivača na natječaju za vatrogasca, kao i sredstva za konzultacije iz područja zaštite na radu – stručnjak za zaštitu na radu.

* 3238 – računalne usluge – smanjenje od 2.000,00 kn

Uz dosadašnje ostvarenje potrebno je izvršiti instalaciju računala i zamjene računala u VOC-u.

* 3239 – ostale usluge – povećanje od 6.000,00 kn

Povećanje se planira zbog obveze tehničkog pregleda više vozila.

* 3294 – pristojbe i naknade – smanjenje od 2.000,00 kn

U ovoj godini ne postoji potreba za sredstvima na ovom odjeljku.

* 3299 – ostali nespomenuti rashodi poslovanja – smanjenje od 2.000,00 kn

Smanjenje stavke uslijed procjene rashoda do kraja godine.

### *Financijski rashodi*

Temeljem Zakona o kamatama (“Narodne novine” br. 94/04. i 35/05.), na temelju ostvarenja plana, Javna vatrogasna postrojba grada Šibenika utvrđuje financijske rashode i izvor financiranja na sljedeći način:

|  |  |
| --- | --- |
| ***Izvori financiranja za 2022. godinu*** | |
| *Opći prihodi i primici* | 1.000,00 |
| *Decentralizirana sredstva* | 0,00 |
| *Vlastiti prihodi* | 0,00 |
| *Pomoći* | 0,00 |
| *Ostali prihodi za posebne namjene* | 0,00 |
| *Pomoći iz državnog proračuna* | 0,00 |
| *Donacije* | 0,00 |
| *Prihodi od prodaje ili zamjene nefinancijske imovine* | 0,00 |
| *Naknade s naslova osiguranja* | 0,00 |
| *UKUPNO:* | 1.000,00 |

*Obrazloženje:*

Financijski rashodi iskazani su na razini skupine 34 – Financijski rashodi, a izvor financiranja određen je poslovanjem preko jedinstvenog računa riznice na temelju Zakona o proračunu („Narodne novine“ br. 144./21.)

### *Naknade građanima*

Temeljem čl. 21. Pravilnika o plaćama i drugim primanjima zaposlenika Javne vatrogasne postrojbe grada Šibenika djeci, odnosno zakonskim starateljima djece zaposlenika koji izgubi život u obavljanju službe odnosno rada, mjesečno će se isplatiti pomoć čija se visina određuje sukladno starosti djeteta.

U Kornatskoj tragediji 2007. godine, prilikom obavljanja službe, smrtno je stradao radnik Javne vatrogasne postrojbe grada Šibenika, pok. Dino Klarić. Sukladno navedenom, Javna vatrogasna postrojba grada Šibenika isplaćuje svaki mjesec propisani iznos. Naime, visina sredstava koja se isplaćuju ovisi o starosti i uvjetima primatelja stipendije te prosječnoj plaći u pravnim osobama u RH koja se objavljuje u travnju svake godine (DZS) te se nakon toga usklađuje iznos na razini godine, odnosno isplaćuje eventualna razlika za prva tri mjeseca.

|  |  |
| --- | --- |
| ***Izvori financiranja za 2022. godinu*** | |
| *Opći prihodi i primici* | 93.000,00 |
| *Decentralizirana sredstva* | 0,00 |
| *Vlastiti prihodi* | 0,00 |
| *Pomoći* | 0,00 |
| *Ostali prihodi za posebne namjene* | 0,00 |
| *Pomoći iz državnog proračuna* | 0,00 |
| *Donacije* | 0,00 |
| *Prihodi od prodaje ili zamjene nefinancijske imovine* | 0,00 |
| *Naknade s naslova osiguranja* | 0,00 |
| *UKUPNO:* | 93.000,00 |

*Obrazloženje:*

Stipendije i školarine iskazane su na razini skupine 37 – naknade građanima i kućanstvima na temelju osiguranja i druge naknade, a izvor financiranja određen je poslovanjem preko jedinstvenog računa riznice na temelju Zakona o proračunu („Narodne novine“ br. 144./21.). te temeljem čl. 59. Zakona o vatrogastvu (“Narodne novine” br. 125./19. i 144./22.).

### *Rashodi za nabavu nefinancijske imovine*

Javna vatrogasna postrojba grada Šibenika prilikom obavljanja vatrogasnih intervencija koristi odgovarajuću vatrogasnu opremu koja se nastoji konstantno obnavljati te je u skladu s trenutnom situacijom potrebe nabave vozila u 2023. godini zaustavljena daljnja nabava opreme, kako bi se sredstva na izvoru financiranja vlastiti prihodi usmjerila na prijenos u 2023. godinu, osim one opreme koja je procjenjena kao neophodna (peć za centralno grijanje). Iz izvora Opći prihodi i primici utvrđen je iznos od 4.000,00 kn od ukupnih rashoda za nabavu nefinancijske imovine. Financijskim planom utvrđuje se sljedeće:

|  |  |
| --- | --- |
| ***Izvori financiranja za 2022. godinu*** | |
| *Opći prihodi i primici* | 4.000,00 |
| *Decentralizirana sredstva* | 0,00 |
| *Vlastiti prihodi* | 83.000,00 |
| *Pomoći* | 0,00 |
| *Ostali prihodi za posebne namjene* | 0,00 |
| *Pomoći iz državnog proračuna* | 0,00 |
| *Donacije* | 0,00 |
| *Prihodi od prodaje ili zamjene nefinancijske imovine* | 3.000,00 |
| *Naknade s naslova osiguranja* | 0,00 |
| *UKUPNO:* | 90.000,00 |

*Obrazloženje:*

Rashodi za nabavu neproizvedene dugotrajne imovine iskazani su na razini skupine 41 – Rashodi za nabavu neproizvedene dugotrajne imovine, a rashodi za nabavu proizvedene dugotrajne imovine iskazani su na razini skupine 42 – Rashodi za nabavu proizvedene dugotrajne imovine. Izvori financiranja određeni su temeljem projekcije pretpostavljenih prihoda na temelju usluga koje Javna vatrogasna postrojba grada Šibenika pruža građanima i pravnim osobama, temeljem Sporazuma o sufinanciranju s okolnim općinama i gradovima te temeljem Zakona o proračunu („Narodne novine“ 144./21.).

# V. ZAKLJUČAK

Pokušavajući održati razinu plaća sukladno onoj koja je propisana Zakonom o vatrogastvu i Pravilnikom o plaćama i primanjima zaposlenika Javne vatrogasne postrojbe grada Šibenika, a istovremeno održavajući poslovanje ustanove u situaciji značajnog porasta cijena na tržištu te i dalje slijedeći temeljne postavke ove organizacije i radeću na poboljšanju uvjeta rada u sljedećim razdobljima, pronalazimo najbolje načine u odnosu na vrijeme i uvjete u kojima radimo.

Ovim izmjenama i dopunama financijskog plana osigurava se propisana razina plaća, a sredstva Grada Šibenika nastojali smo smanjiti na minimum te na skupini 32, gdje god je to bilo moguće, zaustavili potrošnju navedenih sredstava i usmjerili sredstva ostvarena gospodarskom djelatnošću na pokriće rashoda. Istovremeno s održavanjem poslovanja ove godine, radili smo na proširenju područja na kojima je moguće ostvariti prihode i uspjeli u rezerviranju, za nas nemalih, 130.000,00 kn za prijenos u sljedeću godinu, u kojoj ćemo korištenjem sedam različitih izvora financiranja priskrbiti dva nova vozila. Vozila koja ova postrojba koristi nabavljala su se do 2009. godine. Kad uzmemo u obzir odrađene radne sate i konfiguraciju terena, jasno je da vozilo starosti 13 do 20 godina nije niti sigurno, niti ispravno, a samim tim niti pouzdano. U vozilima su ljudi, s vozilima rade ljudi, koriste ih, koriste opremu, a ova postrojba obvezala se garantirati sigurnost svojih ljudi u najvećoj mogućoj mjeri. Ovim potezom utječemo upravo na tu sigurnost, ali i na brzinu odgovora i efikasnost rada. Mnogo je razloga zbog kojih su ovakve stvari potrebne, zbog kojih je potrebno iznalaženje načina za njihovo ostvarenje, a pouzdajemo se u razumijevanje svih sudionika procesa koji se odvijaju unutar ove organizacije, ponajprije Osnivača.

Javna vatrogasna postrojba grada Šibenika i financijski plan, ali i njegove izmjene i dopune, planira na način koji omogućava redovno funkcioniranje, nikad razbacivanje, pokušavajući objediniti potrebe i zahtjeve svih strana, kako bi pružila maksimum pri izvođenju intervencija i održavanju sigurnosti građana, njihovih života i imovine, kao i posjetitelja ovog područja.

Sukladno Zakonu o proračunu (“Narodne novine” br. 144./21.) te elektronskoj pošti zaprimljenoj od strane Grada Šibenika dana 12. studenog 2022. godine, Javna vatrogasna postrojba grada Šibenika utvrđuje sljedeće izvore financiranja izmjena i dopuna financijskog plana za 2022. godinu:

|  |  |
| --- | --- |
| ***Izvori financiranja za 2022. godinu*** | |
| *Opći prihodi i primici* | 4.649.000,00 |
| *Decentralizirana sredstva* | 7.871.000,00 |
| *Vlastiti prihodi* | 295.000,00 |
| *Pomoći* | 95.000,00 |
| *Ostali prihodi za posebne namjene* | 30.000,00 |
| *Pomoći iz državnog proračuna* | 50.000,00 |
| *Donacije* | 37.000,00 |
| *Prihodi od prodaje ili zamjene nefinancijske imovine* | 3.000,00 |
| *Naknade s naslova osiguranja* | 6.000,00 |
| ***UKUPNO:*** | **13.036.000,00** |

Na temelju članka 16. Statuta Javne vatrogasne postrojbe grada Šibenika, Vatrogasno vijeće Javne vatrogasne postrojbe grada Šibenika na sjednici održanoj 29. prosinca 2022. godine usvaja Izmjene i dopuna Financijskog plana Javne vatrogasne postrojbe grada Šibenika za 2022. godinu (s obrazloženjem).

**JAVNA VATROGASNA POSTROJBA**

**GRADA ŠIBENIKA**

**VATROGASNO VIJEĆE**

PREDSJEDNIK

Tomislav Banovac

KLASA: 400-01/22-01/02

URBROJ: 2182-1-55-03-22-4

Šibenik, 29. prosinca 2022.